CONTRACT DE MANDAT
 încheiat în conformitate cu prevederile Codului Civil și ale art. 7 din Legea nr. 153/2026 privind reglementarea Programului Național de Accesibilizare a Locuințelor – „Lift pentru viață”, precum și pentru completarea unor acte normative

Prezentul contract se încheie între următoarele părți:

1. UAT Municipiul Brașov, cu sediul în Brașov, B-dul Eroilor nr. 8, telefon 0268405000, CIF 4384206, reprezentat legal de d-nul George Scripcaru, având funcția de PRIMAR, denumit în continuare MUNICIPIUL, în calitate de MANDATAR

și

2. Asociația de Proprietari/Condominiul ....................................., cu sediul în Municipiul Brașov, Str. ................................................., nr. ....., bl. ......, sc....., ap. ....., telefon ............................, email ................................................., cont IBAN .........................................................., deschis la Banca ............................................................., cod fiscal .........................................., reprezentată prin d-nul/d-na .........................................................................., având funcția de președinte, posesoare a actului de identitate seria ........, nr. ..................................., eliberat de ..........................................................., la data de ..................................., domiciliat (ă) în municipiul Brașov, Str............................................................., nr. .........., bl. .........., sc. .........., ap. ......., cod numeric personal .........................................................., telefon ..................................., email ........................................, denumită în continuare ASOCIAȚIA/CONDOMINIUL, în calitate de MANDANT.

CAPITOLUL 1

Obiectul contractului

Art. 1 (1) Asociația/Condominiul mandatează Municipiul Brașov pentru stabilirea și efectuarea măsurilor/ activităților/ acțiunilor necesare în etapele de pregătire, contractare și implementare a proiectului de accesibilizare fizică a condominiului situat în Brașov, Str. .................................. ......................................, nr. ........., sc. ........, în condițiile prevăzute de Legea nr. 153/20.07.2026.
(2) Lucrările de intervenție, precum și principalii indicatori fizici și valorici se vor aduce la cunoștința Asociației/Condominiului prin semnarea, după caz, a unui act adițional.

CAPITOLUL II

Durata contractului

Art. 2 (1) Contractul intră în vigoare de la data semnării și înregistrării la sediul UAT Municipiul Brașov – Mandatarul.

(2) Contractul își păstrează valabilitatea până la transmiterea către asociația de proprietari/condominiului a dreptului de proprietate și/sau de folosință asupra liftului, în beneficiul proprietarilor de locuințe și a spațiilor cu altă destinație din condominiu, după caz.
CAPITOLUL III 

Obligațiile părților contractante

Art. 3 Obligațiile Municipiului (Mandatarului) sunt următoarele:

a) Să implementeze pe propria răspundere proiectul cu respectarea prevederilor Legii nr. 153/2026 și a prevederilor Ghidului solicitantului;

b) Să elaboreze documentația de atribuire a contractelor de proiectare și a contractelor de execuție a lucrărilor de intervenție, după caz;
c) Să organizeze procedurile de achiziție publică, să semneze și să gestioneze contractele de achiziție publică pentru prestarea serviciilor de proiectare și execuție a lucrărilor de intervenție; 
d) Să realizeze documentația tehnică de autorizare cu conținut simplificat, care să stabilească soluția de instalare a liftului pentru fiecare scară/condominiu;

e) Să asigure realizarea expertizei tehnice pentru spațiile asupra cărora se intervine, după caz;

f) Să asigure întocmirea documentației de avizare pentru lucrările de intervenție și să supună aprobării, conform legii, indicatorii tehnico-economici pentru lucrările de intervenție, după caz;

g) Să asigure realizarea proiectului tehnic și a detaliilor de execuție;

h) Să transmită către asociația de proprietari/condominiu Sinteza documentației de avizare pentru lucrările de intervenție în vederea accesibilizării fizice a condominiului și să încheie un act adițional la prezentul contract, care să conțină indicatorii tehnico-economici și durata lucrărilor de intervenție;

i) Să emită certificatul de urbanism, autorizația de construire și, ulterior, ordinul de începere a lucrărilor;

j) Să întocmească și să transmită spre semnare asociației/condominiului actul adițional la prezentul contract de mandat, indicatorii tehnico-economici, durata lucrărilor de intervenție și valoarea lucrărilor de intervenție;

k) Să contracteze realizarea lucrărilor de intervenție stabilite în prezentul contract;

l) Să organizeze recepția și terminarea lucrărilor, precum și recepția finală, după expirarea garanției lucrărilor;

m) Să predea mandantului documentația legală pentru completarea cărții tehnice a construcției;

n) Să înștiințeze mandantul asupra existenței oricărei situații de natură să îi prejudicieze interesele, precum și asupra acțiunilor întreprinse;
o) Să transfere, după caz, mandantului bunurile/echipamentele/instalațiile achiziționate prin proiect;

Art. 4 Obligațiile asociației/condominiului (mandantului) sunt următoarele:

A. Obligațiile asociației de proprietari/condominiului sunt:

Preluarea în sarcina mandantului a tuturor cheltuielilor de exploatare, întreținere și revizie a instalației liftului și repartizarea la plată proprietarilor din condominiu, potrivit prevederilor art. 75 din Legea nr., 196/2018, cu modificările și completările ulterioare.

B. Obligațiile membrilor asociației de proprietari sunt:

a) Să își însușească durata de execuție stabilită în documentația de avizare pentru lucrările de intervenție, inclusiv indicatorii tehnico – economici;

b) Să împuternicească președintele asociației de proprietari/împuternicitul proprietarilor din condominiu să semneze actul adițional la contractul de mandat;

c) Să desemneze un reprezentant pentru recepția la terminarea lucrărilor și pentru recepția finală.
C. Obligația președintelui asociației de proprietari/condominiului, ca reprezentant împuternicit de aceasta, sunt:
a) Să informeze membrii asociației de proprietari, prin afișarea la avizierul asociației, a tuturor documentelor primite/transmise de la/la mandatar;
b) Să notifice în termen de 5 zile Mandatarului orice modificări apărute cu privire la tipul de proprietate/de destinație a apartamentelor în perioada de pregătire a proiectului, precum și confirmarea respectării proporției de 2/3 din totalul proprietarilor de apartamente care trebuie să fie de acord cu înscrierea în acest program;

c)  Să notifice în termen de cel mult 5 zile lucrătoare Mandatarul, în situația în care apar modificări ale tipului de proprietar/de destinație a apartamentelor în perioada de pregătire a proiectului, precum și confirmarea respectării proporției de minim 2/3 din numărul total al proprietarilor unităților locative, precum și cu 2/3 din numărul proprietarilor spațiilor cu altă destinație decât cea de locuință din condominiu;
d) Să semneze și să transmită mandatarului în maxim 20 de zile lucrătoare de la predarea de către mandatar a sintezei documentației de avizare întocmită de proiectant și semnată de expertul tehnic, însușită de mandatar, actul adițional la prezentul contract de mandat, în care se prevede valoarea lucrărilor de intervenție.

Art. 5 Asociația /condominiul nu poate solicita modificări ale proiectului, ulterior emiterii autorizației de construire.

Art. 6 În cazul în care adunarea generală a asociației de proprietari/condominiu nu aprobă executarea lucrărilor de intervenție fundamentate în documentația tehnică, hotărârea motivată a adunării generale a proprietarilor va fi transmisă Mandatarului înainte de semnarea actului adițional la contractul de mandat.

CAPITOLUL IV

Încetarea contractului
Art. 7 (1) Prezentul contract încetează prin executarea de către ambele părți a tuturor obligațiilor ce le revin conform prezentului contract și legislației aplicabile.

(2) În plus, față de cazul de încetare menționat la alin. (1), contractul încetează de plin drept fără somație și fără îndeplinirea altor formalități, în cazul în care:

a) în urma raportului de expertiză tehnică:

i) se prevede necesitatea executării unor lucrări de consolidare/reparații care condiționează executarea lucrărilor de intervenție pentru accesibilizarea locuințelor sau

ii) blocul de locuințe se încadrează în clasele I și II de risc seismic, prin raport de expertiză tehnică;

a) asociația hotărăște că nu este de acord cu executarea lucrărilor de intervenție, după luarea la cunoștință a documentației tehnice și a indicatorilor tehnico – economici la orice fază a pregătirii contractării proiectului.

(3) Oricare dintre părți are dreptul de a considera contractul reziliat de drept, fără a fi necesară punerea în întârziere și de a pretinde daune interese în cazul în care cealaltă parte, din culpa sa exlusivă, nu își îndeplinește obligațiile asumate prin prezentul contract sau le îndeplinește necorespunzător.
CAPITOLUL V

Forța majoră

Art. 8 În sensul prezentului contract, forța majoră reprezintă orice eveniment imprevizibil și de neînlăturat intervenit după încheierea prezentului contract, care împiedică executarea în tot sau în parte a acestuia, fiind constatată de o autoritate competentă.
Art. 9 Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează și numai dacă a fost notificată corespunzător celeilalte părți.

Art. 10 Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

Art. 11 Partea care invocă forța majoră are obligația de a notifica celeilalte părți cazul de forță majoră în termen de 5 zile lucrătoare de la data de apariție a acesteia și de a o dovedi, în condițiile legii, în termen de cel mult 20 de zile lucrătoare de la data apariției. De asemenea, părțile au obligația de a comunica data încetării cazului de forță majoră în termen de 5 zile lucrătoare de la data încetării.
Art. 12 Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute la art. 11, nu va fi exonerată de răspundere și va suporta toate daunele provocate celeilalte părți, prin lipsa notificării.

Art. 13 Dacă forța majoră acționează sau se estimează că va acționa o perioadă mai mare de șase luni, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna dintre părți să poată pretinde celeilalte daune interese.

CAPITOLUL VI

Notificări

Art. 14 În accepțiunea părților, orice notificare adresată de una dintre acestea celeilalte este valabil îndeplinită dacă va fi depusă prin orice mijloae cu confirmare de primire la adresa/sediul prevăzut în partea introductivă a prezentului contract.
Art. 15 (1) În cazul în care notificarea se face prin poștă, ea va fi transmisă prin scrisoare recomandată, cu confirmare de primire și se consideră primită de destinatar la data menționată de oficiul poștal primitor pe această confirmare. 

(2) Dacă notificarea se trimite prin email, ea se consideră primită la data deschiderii emailului, dacă transmiterea s-a făcut până la ora 16. Orice email trimis după ora 16 se consideră primit a doua zi.

CAPITOLUL VII 

Litigii
Art. 16 În cazul în care rezolvarea neînțelegerilor nu este posibilă pe cale amiabilă, ele vor fi supuse spre soluționare instanțelor judecătorești competente din România. 

CAPITOLUL VIII

Clauze finale

Art. 17 (1) În prezentul contract, cu excepția unei prevederi contrare, cuvintele la forma singular vor include formă de plural și vice-versa, acolo unde acest lucru este permis de context.

(2) Termenul zi ori zile sau orice referire la zile reprezintă zile lucrătoare, dacă nu se specifică în mod diferit.

Art. 18 Modificarea prezentului contract se face numai prin act adițional încheiat între părți.

Art. 19 Fac parte integrantă din prezentul contract următoarele anexe:

· Anexa nr. 1 – Hotărârea adunării generale a proprietarilor

· Anexa nr. 2 – Tabelul proprietarilor din blocul de locuințe nr...... situat în Brașov Str. ........................
· Alte documente, după caz.

Art. 20 Limba care guvernează contractul este limba română.

Art. 21 Contractul va fi interpretat conform legilor din România

Art. 22 Prezentul contract a fost încheiat în două exemplare originale, câte unul pentru fiecare parte, ambele având aceeași valoare juridică.

MANDANT,

Asociația de Proprietari/Condominiu ............................

Președinte/reprezentant ...................................

Nr. ............ din data .........................................

MANDATAR,

UAT MUNICIPIUL BRAȘOV

Primar, George Scripcaru

Nr. ............ din data ........................................

